Temaet om lille Mowglis overlevelse i en fremmed verden kan drage paralleller til situationen for verdens mange flygtninge, og Dansk Flygtningehjælp er taknemmelige for Aalborg Teaters hjælpende hånd på 30.000 kroner fra entréindtægterne til forestillingen Junglebogen tirsdag aften. - Det er gaver som denne fra Aalborg Teater, der gør det muligt for os at mindske problemerne for flygtninge i verden. Vi vil sikre, at pengene fra forestillingen vil gøre gavn i de områder af verden, hvor der er allermest brug for det, siger generalsekretær for Dansk Flygtningehjælp Andreas Kamm. Dansk Flygtningehjælp hjælper mennesker på flugt i over 30 lande.

Opsummering:
Entréindtægterne fra 400 teatergæster går direkte videre til Dansk Flygtningehjælp, efter de tirsdag aften overværede forestillingen Junglebogen på Aalborg Teater.